වෙළඳපොළේ දැනට අලෙවි කරන සිසිල් බීම, පැකැට් කළ කිරි වර්ග හා වෙනත් ආහාර වර්ගවල සියයට 80 ක් පමණ සීනි අඩංගු වන බවත් දියවැඩියා රෝගයට ගොදුරු වන පුද්ගලයන්ගේ ප්‍රමාණය ඉහළ යාම කෙරෙහි වෙළඳපොළේ අලෙවි කරන මේ ආහාර භාවිතය ප්‍රධාන හේතුවක් බවත් සෞඛ්‍ය ඇමැති මෛත්‍රීපාල සිරිසේන මහතා ප්‍රකාශ කරයි.අධික ලෙස සීනි භාවිතය දියවැඩියා රෝගයට ගොදුරුවීම කෙරෙහි බලපාන්නේ යැයි ද දියවැඩියා රෝගය සියලුම රෝගවල මව ලෙස හැඳින්විය හැකි බවත් ඇමැතිවරයා කීය.මෙරට ජනගහනයෙන් සියයට 10 ක් පමණ දෙනා දියවැඩියා රෝගයට ගොදුරු වී ඇත.වසර 2025 වන විට මේ ප්‍රමාණය දෙගුණ වීමේ අවදානමක් පවතින බව සෞඛ්‍ය අමාත්‍යාංශය අවධාරණය කරයි.